NARIADENIE KOMISIE (ES) č. 675/2009
z 27. júla 2009
o otvorení výberového konania na zníženie dovozného cla na dovoz ciroku z tretích krajín do Španielska
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 144 v spojení s jeho článkom 4,
keďže:
(1)
V zmysle medzinárodných záväzkov Spoločenstva v rámci Uruguajského kola multilaterálnych rokovaní (2) sa Spoločenstvo zaviazalo, že dovezie určité množstvo ciroku do Španielska.
(2)
V nariadení Komisie (ES) č. 1296/2008 z 18. decembra 2008 o ustanovení podrobných pravidiel pre uplatňovanie colných kvót na dovoz kukurice a ciroku do Španielska a dovoz kukurice do Portugalska (3) sa ustanovili pravidlá potrebné na uskutočňovanie výberových konaní.
(3)
Vzhľadom na trhové podmienky v Španielsku by bolo vhodné otvoriť výberové konanie na zníženie dovozného cla na dovoz ciroku, aby sa umožnilo vyčerpanie celej dovoznej kvóty.
(4)
Opatrenia ustanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,
PRIJALA TOTO NARIADENIE:
Článok 1
1. Týmto sa otvára výberové konanie na zníženie dovozného cla uvedeného v článku 136 nariadenia (ES) č. 1234/2007 na dovoz ciroku do Španielska.
2. Uplatňujú sa ustanovenia nariadenia (ES) č. 1296/2008.
Článok 2
Výberové konanie je otvorené do 17. decembra 2009. Počas jeho trvania sa pristúpi k čiastkovým výberovým konaniam. Lehoty na predloženie ponúk do jednotlivých čiastkových výberových konaní sa stanovia v oznámení o výberovom konaní.
Článok 3
Platnosť dovozných povolení vydaných v rámci tohto výberového konania je päťdesiat dní odo dňa ich vydania v zmysle článku 11 ods. 4 nariadenia (ES) č. 1296/2008.
Článok 4
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 27. júla 2009